CELEX: 32018D0354
Language: lt
Date: 2018-03-08 00:00:00
Title: 2018 m. kovo 8 d. Komisijos įgyvendinimo sprendimas (ES) 2018/354, kuriuo Airijoje leidžiama taikyti tam tikrus kiaulių skerdenų klasifikavimo metodus

12.3.2018   
            
            
               LT
            
            
               Europos Sąjungos oficialusis leidinys
            
            
               L 68/8
            
         KOMISIJOS ĮGYVENDINIMO SPRENDIMAS (ES) 2018/354
   2018 m. kovo 8 d.
   kuriuo Airijoje leidžiama taikyti tam tikrus kiaulių skerdenų klasifikavimo metodus
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio p punktą,
   kadangi:
   
               (1)
            
            
               Reglamento (ES) Nr. 1308/2013 IV priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai pagrįsti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Tam, kad būtų leista taikyti klasifikavimo metodus, jie turėtų atitikti didžiausią leistiną vertinimo statistinės paklaidos nuokrypį. Tas nuokrypis apibrėžtas Komisijos reglamento (EB) Nr. 1249/2008 (2) 23 straipsnio 3 dalyje;
            
         
               (2)
            
            
               Komisijos sprendimu 1987/293/EB (3) Airijoje leista taikyti du kiaulių skerdenų klasifikavimo metodus;
            
         
               (3)
            
            
               Airija paprašė Komisijos iš Airijoje leidžiamų taikyti kiaulių skerdenų klasifikavimo metodų sąrašo išbraukti nebetaikomą metodą „Fat-O-Meat'er (FOM)“, leisti jos teritorijoje taikyti tris naujus kiaulių skerdenų klasifikavimo metodus ir atnaujinti dabartinę naudojant prietaisą „Hennessy Grading Probe 2 (HGP 2)“ taikomą lygtį;
            
         
               (4)
            
            
               kaip nustatyta Reglamento (EB) Nr. 1249/2008 23 straipsnio 4 dalyje, Airija protokolu pateikė išsamų bandomojo išpjaustymo aprašą, kuriame nurodė principus, kuriais grindžiami naujieji metodai, bandomojo išpjaustymo rezultatus ir lygtis, taikomas raumeningumui apskaičiuoti;
            
         
               (5)
            
            
               išnagrinėjus tą prašymą nustatyta, kad sąlygos, kuriomis suteikiamas leidimas taikyti naujuosius metodus ir atnaujinti lygtį, yra įvykdytos. Todėl tuos klasifikavimo metodus Airijoje turėtų būti leista taikyti;
            
         
               (6)
            
            
               siekiant aiškumo ir teisinio tikrumo, turėtų būti priimtas naujas sprendimas. Todėl Sprendimas 1987/293/EB turėtų būti panaikintas;
            
         
               (7)
            
            
               prietaisus arba klasifikavimo metodus galima keisti tik tada, kai tai aiškiai leidžiama Komisijos įgyvendinimo sprendimu;
            
         
               (8)
            
            
               šiame sprendime numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (ES) Nr. 1308/2013 IV priedo B skirsnio IV punkto 1 dalimi, Airijoje leidžiama taikyti šiuos kiaulių skerdenų klasifikavimo metodus:
   
               a)
            
            
               prietaisą „Hennessy Grading Probe 2 (HGP 2)“ ir su juo susijusius vertinimo metodus, kurių išsamus aprašas pateiktas priedo I dalyje;
            
         
               b)
            
            
               prietaisą „Hennessy Grading Probe 7 (HGP 7)“ ir su juo susijusius vertinimo metodus, kurių išsamus aprašas pateiktas priedo II dalyje;
            
         
               c)
            
            
               prietaisą „Fat-O-Meater II (FOM II)“ ir su juo susijusius vertinimo metodus, kurių išsamus aprašas pateiktas priedo III dalyje;
            
         
               d)
            
            
               prietaisą „AutoFOM III“ ir su juo susijusius vertinimo metodus, kurių išsamus aprašas pateiktas priedo IV dalyje.
            
         2 straipsnis
   Leidžiamus naudoti prietaisus arba klasifikavimo metodus galima keisti tik tada, kai tai aiškiai leidžiama Komisijos įgyvendinimo sprendimu.
   3 straipsnis
   Sprendimas 1987/293/EB panaikinamas.
   4 straipsnis
   Šis sprendimas skirtas Airijai.
   
      Priimta Briuselyje 2018 m. kovo 8 d.
      
         
            Komisijos vardu
         
         Phil HOGAN
         
            Komisijos narys
         
      
   
   
      (1)  OL L 347, 2013 12 20, p. 671.
   
      (2)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).
   
      (3)  1987 m. gegužės 18 d. Komisijos sprendimas 1987/293/EB, kuriuo Airijoje leidžiama taikyti tam tikrus kiaulių skerdenų klasifikavimo metodus (OL L 146, 1987 6 6, p. 66).
   
      PRIEDAS
      
         AIRIJOJE TAIKOMI KIAULIŲ SKERDENŲ KLASIFIKAVIMO METODAI
      
      I DALIS
      
         Hennessy Grading Probe 2 (HPG 2)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos naudojantis prietaisu „Hennessy Grading Probe 2 (HGP 2)“.
               
            
               
                  2.
               
               
                  Prietaise įmontuotas 5,95 mm skersmens zondas (su 6,3 mm skersmens ašmenimis zondo antgalyje) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo nuotolis – 0–120 mm.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  
                  kai
                  
                              LMPHGP 2
                              
                           
                           
                              –
                           
                           
                              apskaičiuotoji skerdenos raumeningumo procentinė vertė;
                           
                        
                              FHGP 2
                              
                           
                           
                              –
                           
                           
                              nugaros lašinių storis (su oda) milimetrais, matuojamas tarp trečiojo ir ketvirtojo paskutinių šonkaulių 6 cm atstumu nuo padalytos skerdenos stuburo linijos;
                           
                        
                              MHGP 2
                              
                           
                           
                              –
                           
                           
                              raumens storis milimetrais, matuojamas tuo pačiu metu ir toje pačioje vietoje kaip FHGP 2.
                           
                        
            
               
                  4.
               
               
                  Ši formulė taikoma 60–125 kg sveriančioms skerdenoms (šiltos skerdenos svoris).
               
            II DALIS
      
         Hennessy Grading Probe 7 (HPG 7)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos naudojantis prietaisu „Hennessy Grading Probe 7 (HGP 7)“.
               
            
               
                  2.
               
               
                  Prietaise įmontuotas 5,95 mm skersmens zondas (su 6,3 mm skersmens ašmenimis zondo antgalyje) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo nuotolis – 0–120 mm.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  kai
                  
                              LMPHGP 7
                              
                           
                           
                              –
                           
                           
                              apskaičiuotoji skerdenos raumeningumo procentinė vertė;
                           
                        
                              FHGP 7
                              
                           
                           
                              –
                           
                           
                              nugaros lašinių storis (su oda) milimetrais, matuojamas tarp trečiojo ir ketvirtojo paskutinių šonkaulių 6 cm atstumu nuo padalytos skerdenos stuburo linijos;
                           
                        
                              MHGP 7
                              
                           
                           
                              –
                           
                           
                              raumens storis milimetrais, matuojamas tuo pačiu metu ir toje pačioje vietoje kaip FHGP 7.
                           
                        
            
               
                  4.
               
               
                  Ši formulė taikoma 60–125 kg sveriančioms skerdenoms (šiltos skerdenos svoris).
               
            III DALIS
      
         Fat-O-Meater II (FOM II)
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu„Fat-O-Meat'er (FOM II)“.
               
            
               
                  2.
               
               
                  FOM II sudaro optinis zondas su peiliu, gylio matavimo įtaisas, kurio veikimo nuotolis – 0–125 mm, ir duomenų gavimo bei analizės plokštė. Matavimo duomenis apskaičiuotąja raumeningumo procentine verte paverčia pats FOM II prietaisas.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  LMPFOMII = 61,89462 – 0,73771 FFOMII + 0,10897 MFOMII
                  
                  kai
                  
                              LMPFOMII
                              
                           
                           
                              –
                           
                           
                              apskaičiuotoji skerdenos raumeningumo procentinė vertė;
                           
                        
                              FFOMII
                              
                           
                           
                              –
                           
                           
                              nugaros lašinių storis (su oda) milimetrais, matuojamas tarp trečiojo ir ketvirtojo paskutinių šonkaulių 6 cm atstumu nuo padalytos skerdenos stuburo linijos;
                           
                        
                              MFOMII
                              
                           
                           
                              –
                           
                           
                              raumens storis milimetrais, matuojamas tuo pačiu metu ir toje pačioje vietoje kaip FFOMII.
                           
                        
            
               
                  4.
               
               
                  Ši formulė taikoma 60–125 kg sveriančioms skerdenoms (šiltos skerdenos svoris).
               
            IV DALIS
      
         AutoFom III
      
      
               
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „AutoFom III“.
               
            
               
                  2.
               
               
                  Prietaise įmontuota šešiolika 2 MHz ultragarsinių daviklių („Frontmatec Smørum A/S“), o veikimo nuotolis tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų matavimai. Matavimo duomenys apskaičiuotąja raumeningumo procentine verte paverčiami kompiuteriu.
               
            
               
                  3.
               
               
                  Skerdenos raumeningumas apskaičiuojamas pagal šią formulę:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  kai
                  
                              LMPAF3
                              
                           
                           
                              –
                           
                           
                              apskaičiuotoji skerdenos raumeningumo procentinė vertė;
                           
                        
                              R2P9
                           
                           
                              –
                           
                           
                              odos storis, išmatuotas milimetrais mažiausio lašinių storio vietoje. Į mažiausią lašinių storį neįskaičiuojamas odos storis;
                           
                        
                              R2P10
                           
                           
                              –
                           
                           
                              mažiausias lašinių storis milimetrais skerspjūvio plote;
                           
                        
                              R3P5
                           
                           
                              –
                           
                           
                              didžiausias mėsos storis (didžiausias storis ties šonkauliais, atėmus mažiausią lašinių storį, mm).
                           
                        
            
               
                  4.
               
               
                  Ši formulė taikoma 60–125 kg sveriančioms skerdenoms (šiltos skerdenos svoris).